WTO เปิดทางสหรัฐรีดภาษีอียู 7,500 ล้านดอลล่าร์สหรัฐ ชี้ชัดอุดหนุนแอร์บัสละเมิดกฎหมาย
WTO เปิดทางสหรัฐรีดภาษีอียู 7,500 ล้านดอลล่าร์สหรัฐ ชี้ชัดอุดหนุนแอร์บัสละเมิดกฎหมาย
WTO เปิดทางสหรัฐรีดภาษีอียู 7,500 ล้านดอลล่าร์สหรัฐ ชี้ชัดอุดหนุนแอร์บัสละเมิดกฎหมาย
2 ต.ค. 2562

ผู้สื่อข่าวรายงานว่า องค์การการค้าโลก (WTO) มีคำตัดสินในวันนี้(2 ต.ค.)ให้ความเห็นชอบต่อข้อเรียกร้องของสหรัฐในการเรียกเก็บภาษีต่อสินค้านำเข้าจากยุโรปวงเงิน 7.5 พันล้านดอลลาร์
ทั้งนี้ คณะอนุญาโตตุลาการของ WTO มีมติเห็นชอบต่อรัฐบาลของประธานาธิบดีโดนัลด์ ทรัมป์ในการเก็บภาษีต่อสินค้านำเข้าจากยุโรป ขณะที่คณะอนุญาโตตุลาการดังกล่าวระบุว่า รัฐบาลสหราชอาณาจักร เยอรมนี ฝรั่งเศส และสเปน ให้การอุดหนุนอย่างผิดกฎหมายต่อบริษัทแอร์บัส
WTO ยังระบุว่า สหภาพยุโรป (EU) ได้ปฏิเสธที่จะดำเนินการเพื่อลดผลกระทบจากมาตรการให้การอุดหนุนแอร์บัส หรือยกเลิกมาตรการดังกล่าว ซึ่งได้ส่งผลกระทบอย่างรุนแรงต่อผลประโยชน์ของสหรัฐ โดยทำให้ยอดขายของเครื่องบินขนาดใหญ่ของสหรัฐทรุดตัวลงอย่างมาก
รัฐบาลสหรัฐได้เริ่มยื่นเรื่องเรียนดังกล่าวต่อ WTO ในปี 2547 เกี่ยวกับการที่รัฐบาลยุโรปให้การอุดหนุนที่ไม่เป็นธรรมต่อการผลิตเครื่องบินแอร์บัส A350 และ A380